སྨོན་ལམ་གསུང་ཆོས་འཇམ་དབྱངས་ཀུན་གཟིགས་ལྷ་ཁང་གི་མདུན་དུ་ཡོད་ལ།དེའི་སྟེང་ཞལ་ངོ་རྣམ་གཉིས་ཕེབས་དགོས་པ་དང་།ཉིན་སྔོན་མ་རྣམས་སུ་ཞལ་ངོ་གཉིས་ནས་རེ་མོས་གནང་དགོས།ཚེས་བཅུ་བཞི་དང་བཅོ་ལྔ་གཉིས་ཀྱི་སྨོན་ལམ་གསུང་ཆོས་ནི་ཉིན་སྔོན་མ་དང་མི་འདྲ་བར་འདོན་ཆོས་དབྱངས་རྟ་སྙན་མོ་དང་འགྱུར་ཁུག་མང་པོའི་འདོན་སྲོལ་ཁྱད་པར་བ་ཡོད་པས།ཕྱི་དྲོའི་ཆུ་ཚོད་ལྔ་བ་ནས་དགོང་མོའི་ཆུ་ཚོད་གཅིག་དང་ཕྱེད་ཀ་བར་འགོར་བ་དང་།དེའི་སྟེང་མཇལ་ཕྱག་དང་བསྔོ་སྨོན་ཞུ་བའི་དད་ལྡན་མང་ཚོགས་རྣམས་ཀྱི་འདུ་ཚོགས་ཧ་ཅང་མང་པོ་ཡོད།སྨོན་ལམ་གསུང་ཆོས་དང་སེར་སྦྲེང་སྐབས་གཉིས་ཀྱི་ཁྲུས་གསོལ་མ་གཏོགས་པའི་འདོན་ཆོས་ཐམས་ཅད་ཀྱི་དབུ་མཛད་ཚོགས་ཆེན་བྱིངས་འདྲེན་ཆེན་མོའི་འགན་ཡིན།སྤྱིར་ན་སྨོན་ལམ་གསུང་ཆོས་སྐབས་ཚོགས་ཆེན་ཁྲི་པས་སྐྱེས་རབས་སོ་བཞིའི་སྟེང་ནས་ཆོས་བཤད་རྒྱས་པ་རེ་གནང་སྲོལ་ཡོད་མོད།དེང་སྐབས་ཆོས་ཚན་ཁག་གི་བཤད་པ་དང་།ཐུན་འགྱུར།བསྔོ་སྨོན་ལས་གསུངས་སྲོལ་མེད་པར་འདུགཚེས་བཅུ་དྲུག་ཉིན་འཆམ་ཡོད།དེ་ལྟར་ཉིན་ལྔའི་རིང་གི་ཆོ་འཕྲུལ་སྨོན་ལམ་ཆེན་མོ་ཡོངས་སུ་མཇུག་རྫོགས་སོ།།སྤྱི་ལོ་ལོའི་ཟླ་ཚེས་ཉིན་ཀྲུང་གོའི་རྒྱལ་སྲིད་སྤྱི་ཁྱབ་ཁང་གིས་རེབ་གོང་རོང་པོ་དགོན་ཆེན་འདི་རྒྱལ་ཡོངས་གནད་ཆེའི་རིག་དངོས་སྲུང་སྐྱོབ་སྡེ་ཁག་གི་ཆོག་མཆན་ཐོབ་སྟེ་བསྐལ་བའི་བར་མི་འཇིག་པའི་རྒྱ་བཏབ་པོ།།ཞེས་རེབ་གོང་རོང་པོ་དགོན་ཆེན་གྱི་ལོ་རྒྱུས་འདི་ནི་སྐྱེས་ཡུལ་མདོ་སྨད་རེབ་གོང་པ་འཇིགས་མེད་བསམ་གྱིས་སྤྱི་ལོ་ལོར་མཇུག་ཡོངས་སུ་རྫོགས་པར་བྲིས་པ་དེ་སྔ་རེབ་གོང་ལོ་རྒྱུས་ཆེན་མོའི་ནང་དུའང་བཀོད་ཡོད་པ་ཇི་བཞིན་ལགས་སོ།།